Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentelor (CE) nr. 850/98, (CE) nr. 2187/2005, (CE) nr. 1967/2006, (CE) nr. 1098/2007, (CE) nr. 254/2002, (CE) nr. 2347/2002 și (CE) nr. 1224/2009 ale Consiliului și de abrogare a Regulamentului (CE) nr. 1434/98 în ceea ce privește obligația de debarcare /* COM/2013/0889 final - 2013/0436 (COD) */





EXPUNERE DE MOTIVE 1. CONTEXTUL PROPUNERII Unul dintre obiectivele centrale ale reformei politicii comune actuale în domeniul pescuitului (PCP)[1] este eliminarea treptată a capturilor aruncate înapoi în mare în cadrul tuturor activităților de pescuit din Uniunea Europeană (UE) prin introducerea obligației de debarcare. Această măsură este menită să utilizeze mai eficient resursele existente și să răspundă așteptărilor opiniei publice de a se pune capăt practicii aruncării înapoi în mare a peștilor comercializabili. În evaluarea impactului[2] aferentă propunerii de regulament de bază privind PCP se consideră că nivelurile ridicate ale capturilor aruncate înapoi în mare reprezintă un motiv important al lipsei de sustenabilitate a mediului la nivelul PCP. Parlamentul European, prin votul în plen din februarie 2013, a convenit în privința introducerii treptate a obligației de debarcare începând cu anul 2014 pentru activitățile de pescuit pelagic, speciile cu migrație ridicată și somnul din Marea Baltică, această obligație urmând să fie extinsă la toate activitățile de pescuit din Uniune în următorii ani. În urma acestei decizii, Consiliul și-a indicat la rândul său, tot în luna februarie, sprijinul pentru această abordare și a convenit în privința unui calendar de punere în aplicare similar. Ulterior, Parlamentul European și Consiliul au ajuns la un acord politic referitor la regulamentul de bază, incluzând o nouă dată de început pentru punerea în aplicare a obligației de debarcare, și anume 1 ianuarie 2015. Pentru ca obligația de debarcare să devină operațională, este nevoie să fie eliminate sau modificate anumite dispoziții din regulamentele actuale privind măsurile tehnice, măsurile de gestionare și controlul, care intră în contradicție cu obligația de debarcare și obligă pescarii să arunce capturile înapoi în mare. Consiliul a semnalat această intenție printr-o declarație în luna iunie[3], Comisia fiind invitată să acționeze cât mai repede pentru a asigura modificarea legislației în acest sens după ce se ajunge la un acord în privința reformei. Comisia intenționează să elaboreze un nou cadru privind măsurile tehnice ca parte a reformei care ar trebui să faciliteze, în timp, punerea în aplicare integrală a obligației de debarcare, astfel cum s-a avut în vedere. Acest cadru ar trebui să includă, de asemenea, o abordare regionalizată, inclusiv elaborarea de planuri multianuale și referitoare la aruncarea capturilor înapoi în mare. Cu toate acestea, este aproape sigur că acest nou cadru nu va fi gata la timp pentru ca primul grup de activități de pescuit să intre sub incidența obligației de debarcare. Prin urmare, este nevoie de o legislație prin care să se elimine orice obstacol juridic și practic din calea punerii în aplicare în regim de tranziție, pe perioada elaborării acestui cadru. În ceea ce privește regulamentele referitoare la măsurile tehnice, o serie de dispoziții din regulamentele actuale intră în contradicție cu obligația de debarcare și obligă pescarii să arunce capturi înapoi în mare. Este vorba de dimensiunile minime de debarcare, regulile privind componența capturilor și dispozițiile privind capturile accidentale. Dimensiunile minime de debarcare sunt prevăzute în Regulamentul (CE) nr. 850/98 al Consiliului pentru conservarea resurselor de pescuit prin măsuri tehnice de protecție a puietului de organisme marine[4], astfel cum a fost modificat în special prin Regulamentul (UE) nr. 227/2013[5] și Regulamentul (CE) nr. 2187/2005 pentru conservarea, prin măsuri tehnice, a resurselor halieutice din Marea Baltică și strâmtorile Belts și Sound, de modificare a Regulamentului (CE) nr. 1434/98 și de abrogare a Regulamentului (CE) nr. 88/98[6]. Dispozițiile privind dimensiunile minime de debarcare stabilesc din punct de vedere legal dimensiunile peștilor care pot fi păstrați la bord. În prezent, este interzisă păstrarea la bord sau debarcarea peștilor mai mici decât aceste dimensiuni. În cadrul legislației privind obligația de debarcare, dimensiunile minime de debarcare vor fi înlocuite cu dimensiuni minime de referință pentru conservare pentru toate speciile care fac obiectul unor limite de captură. Peștii cu dimensiuni inferioare acestor dimensiuni minime de referință vor trebui debarcați, dar vânzarea capturilor aflate în această situație va fi limitată la alte utilizări decât consumul uman. În Marea Mediterană se întâlnește o situație aparte, această zonă fiind reglementată prin Regulamentul (CE) nr. 1967/2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1624/94[7]. Acest regulament interzice prinderea, păstrarea la bord, transbordarea, debarcarea, transferul, stocarea, vânzarea, expunerea sau oferirea spre vânzare a organismelor marine mai mici decât dimensiunile minime prevăzute în textul legislativ în cauză. Aceste dimensiuni minime au fost instituite în 2007 pentru a promova îmbunătățirea selecției la nivelul dimensiunilor dincolo de standardele minime ale caracteristicilor uneltelor de pescuit pentru activitățile de pescuit respective. În Marea Mediterană, unde se aplică dimensiunile minime pentru capturare, acestea vor fi, de asemenea, înlocuite prin dimensiuni minime de referință pentru conservare, pentru a asigura consecvența cu cerința similară ca peștii inferiori acestor dimensiuni minime de referință pentru conservare să fie debarcați, dar în condițiile utilizării acestora în alte scopuri decât consumul uman. Regulile privind componența capturilor sunt prevăzute în Regulamentul (CE) 850/98 și în regulamentele conexe [Regulamentul (CE) nr. 1098/2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective[8], Regulamentul (CE) nr. 1434/98 de specificare a condițiilor în care heringul poate fi descărcat la țărm în scopuri industriale, altele decât consumul uman direct[9], Regulamentul (CE) nr. 254/2002 de stabilire a măsurilor care se vor aplica în 2002 destinate reconstituirii rezervelor de cod din Marea Irlandei (diviziunea ICES VIIa)[10] și Regulamentul (CE) nr. 2347/2002 de stabilire a cerințelor specifice de acces și a condițiilor asociate care se aplică pescuitului rezervelor de specii de adâncime[11]]. Regulamentul privind Marea Baltică [Regulamentul (CE) nr. 2187/2005] prevede procentaje similare privind componența capturilor, dar nu există astfel de prevederi în ceea ce privește Marea Mediterană. Regulile privind componența capturilor stabilesc limite care trebuie respectate atât zilnic, cât și la sfârșitul unei ieșiri în larg. Dacă pescarii au depășit limitele, aceștia sunt obligați să arunce înapoi în mare anumite părți din captură, pentru a restabili conformitatea capturii păstrate cu regulile privind componența acesteia. În conformitate cu dispozițiile privind obligația de debarcare, pescarii nu vor mai avea dreptul să arunce capturi înapoi în mare, astfel încât trebuie rezolvată contradicția dintre reglementarea în continuare a componenței capturilor și obligația ca pescarii să debarce toate capturile. Acest lucru se va realiza impunând obligația ca toate capturile neintenționate de organisme marine care fac obiectul obligației de debarcare și care depășesc procentajele permise privind componența capturii să fie debarcate și scăzute din cotele alocate. Regulile privind componența capturilor sunt interconectate cu alte dispoziții (de exemplu cu cele privind dimensiunea ochiurilor și condițiile de utilizare a anumitor combinații de dimensiuni ale ochiurilor), iar regulile detaliate privind sortarea capturii la bordul navelor se bazează de asemenea pe procentajele componenței capturilor. Aceste reguli vor trebui de asemenea aliniate sau abrogate pentru a elimina obligația de aruncare înapoi în mare. Regulile privind componența capturii și restricțiile conexe referitoare la utilizarea heringului din Regulamentul (CE) nr. 1434/1998 nu mai sunt relevante. Obligația de debarcare se va aplica tuturor activităților de pescuit pelagice și industriale din apele UE începând cu 1 ianuarie 2015 și prevede că toate cantitățile de hering capturate trebuie debarcate și scăzute din cotele alocate, precum și că orice hering inferior dimensiunii minime de referință pentru conservare poate fi utilizat numai pentru alte scopuri decât consumul uman. Regulamentul respectiv ar trebui abrogat. Există, de asemenea, numeroase dispoziții referitoare la capturile accidentale în regulamentele privind măsurile tehnice de conservare [Regulamentul (CE) 850/98 și regulamentele conexe - Regulamentul (CE) nr. 1098/2007 și Regulamentul (CE) nr. 254/2002 - pentru apele Uniunii din Atlantic și pentru alte zone precizate, precum și Regulamentul (CE) nr. 2187/200510 pentru apele Uniunii din Marea Baltică]. Aceste dispoziții sunt similare regulilor privind componența capturilor, dar sunt specifice anumitor zone sau anumitor unelte de pescuit. De obicei, acestea reprezintă derogări destinate să permită capturarea accidentală a anumitor specii în proporție de 5-10 % în zone limitate, cu anumite tipuri de unelte de pescuit și în anumite activități de pescuit. În prezent, capturile care depășesc aceste limite privind capturile accidentale trebuie debarcate. La fel ca în cazul regulilor privind componența capturii, acest lucru intră în contradicție cu obligația de debarcare, întrucât dispozițiile în cauză impun pescarilor obligația de a arunca înapoi în mare peștii capturați în plus față de proporțiile prevăzute de dispozițiile privind capturile accidentale, în timp ce potrivit obligației de debarcare aceste cantități trebuie debarcate. Prin urmare, dispozițiile trebuie abordate într-o manieră similară regulilor privind componența capturii, pentru a elimina obligația de aruncare înapoi în mare. Se propune o modificare suplimentară a Regulamentului (CE) nr. 850/98, care nu este legată de obligația de debarcare și este necesară pentru a asigura securitatea juridică. O serie de state membre au indicat că dispozițiile actuale referitoare la o zonă delimitată din diviziunea ICES VIb în vederea protejării puietului de eglefin au condus la interpretări eronate, de natură să dea naștere la îngrijorări privind conservarea eglefinului în această zonă. Prin urmare, se propunere modificarea acestui articol din Regulamentul (CE) 850/98 prin revenirea la formularea inițială din anexa III la Regulamentul (CE) nr. 43/2009 și eliminarea oricărei posibilități de interpretare eronată. Regulamentul (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006[12] trebuie să fie de asemenea aliniat cu dispozițiile privind obligația de debarcare. Modificările necesare se referă la autorizațiile de pescuit, la înregistrarea datelor privitoare la toate capturile, în special atunci când acestea sunt inferioare dimensiunilor minime de referință pentru conservare, la o marjă de toleranță mai ridicată pentru capturi a căror masă este estimată în jurnalul de bord și în declarațiile privind transbordarea ca fiind inferioară valorii de 50 kg, la stabilirea de reguli pentru monitorizarea electronică la distanță în vederea înregistrării datelor pentru monitorizarea pe mare a obligației de debarcare, la stocarea separată a capturilor și controlul punerii pe piață a capturilor inferioare dimensiunilor minime de referință pentru conservare, la stabilirea condițiilor de utilizare a observatorilor însărcinați cu controlul în vederea monitorizării și la definirea încălcării obligației de debarcare drept infracțiune gravă. Introducerea obligației de debarcare în combinație cu anumite flexibilități interanuale în materie de cote face necesară ajustarea normelor existente în materie de deduceri ale cotelor și efort. Toate aceste modificări sunt consecința unor norme din cadrul reformei PCP. Întrucât primul grup de activități de pescuit va face obiectul obligației de debarcare în 2015, dispozițiile relevante din regulamentele privind măsurile tehnice, măsurile de gestionare și măsurile de control ar trebui modificate prin prezentul regulament pentru a se asigura eliminarea în timp util a obstacolelor juridice din calea aplicării obligației de debarcare. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Nu s-a efectuat o evaluare a impactului specifică deoarece impactul introducerii unei obligații de debarcare a fost deja evaluat în cadrul evaluării impactului realizate în sprijinul reformei PCP. Ca parte a respectivei evaluări a impactului[13], a fost cuantificat impactul politicilor vizând reducerea aruncării capturilor înapoi în mare, inclusiv a opțiunii unei interziceri a acestei practici. Evaluarea a comportat două faze. Prima fază a inclus o serie de studii documentare privind amploarea practicii aruncării capturilor înapoi în mare în UE, cu descrierea politicilor de combatere a acestei practici într-o serie de activități de pescuit (din Islanda, Norvegia, Scoția și Danemarca). În plus, a fost clasificat nivelul aruncării capturilor înapoi în mare în activitățile de pescuit din UE și s-au efectuat studii specifice privind această practică în activitățile de pescuit din Marea Mediterană. În cadrul celei de-a doua faze analitice, s-a evaluat impactul unei serii de opțiuni de politică vizând combaterea aruncării capturilor înapoi în mare în activitățile de pescuit din UE, inclusiv efectele unor modificări ale selectivității uneltelor de pescuit și introducerea unor noi măsuri tehnice, cum ar fi închiderea în timp real a unor zone. Această analiză a arătat că introducerea unei politici de combatere a aruncării capturilor înapoi în mare bazate pe măsuri tehnice mai eficace, pe de o parte, și pe eliminarea măsurilor tehnice ineficace care stimulează practica în cauză, pe de altă parte, ar conduce la pierderi economice pe termen scurt, dar la câștiguri suplimentare pe termen mediu spre lung, în special din punctul de vedere al mediului și din punct de vedere economic. O nouă evaluare a impactului nu ar pune la dispoziție informații suplimentare față de cele disponibile în urma evaluării deja efectuate. Modificările necesare ale regulamentelor existente sunt esențiale pentru funcționarea adecvată a noii PCP. 3. ELEMENTELE JURIDICE ALE PROPUNERII Sinteza acțiunii propuse Măsura principală constă în facilitarea punerii în aplicare a obligației de debarcare avute în vedere în cadrul reformei politicii comune în domeniul pescuitului prin eliminarea din regulamentele UE referitoare la măsurile tehnice și la control a tuturor dispozițiilor existente care intră în contradicție cu obligația de debarcare. Temei juridic Articolul 43 alineatul (2) din Tratatul privind funcționarea Uniunii Europene. Principiul subsidiarității Propunerea intră în sfera competenței exclusive a Uniunii Europene. Principiul proporționalității Propunerea modifică măsuri deja existente, prin urmare nu există probleme din punctul de vedere al principiului proporționalității. Alegerea instrumentului Instrumentul propus: Regulament al Parlamentului European și al Consiliului. Alte mijloace nu ar fi potrivite din următorul motiv: Un regulament trebuie modificat printr-un alt regulament. 4. IMPLICAȚIILE BUGETARE Această măsură nu presupune cheltuieli suplimentare pentru Uniune. 2013/0436 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentelor (CE) nr. 850/98, (CE) nr. 2187/2005, (CE) nr. 1967/2006, (CE) nr. 1098/2007, (CE) nr. 254/2002, (CE) nr. 2347/2002 și (CE) nr. 1224/2009 ale Consiliului și de abrogare a Regulamentului (CE) nr. 1434/98 în ceea ce privește obligația de debarcare PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European[14], hotărând în conformitate cu procedura legislativă ordinară, întrucât: (1) Regulamentul (UE) nr. [xxxx] are drept obiectiv central eliminarea treptată a practicii aruncării capturilor înapoi în mare în toate activitățile de pescuit din UE prin introducerea unei obligații de debarcare pentru capturile de specii care fac obiectul unor limite de capturare și de specii care fac obiectul dispozițiilor privind dimensiunile minime din Marea Mediterană. Pentru ca această obligație de debarcare să devină operațională, ar trebui eliminate sau modificate anumite dispoziții din regulamentele actuale privind măsurile tehnice și controlul care intră în contradicție cu obligația de debarcare și obligă pescarii să arunce capturile înapoi în mare. (2) Un nou cadru pentru măsurile tehnice este așteptat în perspectiva reformei politicii comune în domeniul pescuitului (PCP). Probabilitatea redusă ca un astfel de nou cadru să fie operațional până la începutul lui 2015, când se va introduce obligația de debarcare, justifică modificarea sau eliminarea anumitor componente ale regulamentelor actuale privind măsurile tehnice, pentru nu mai exista o incompatibilitate între aceste regulamente și obligația de debarcare. (3) În particular, în vederea asigurării punerii în aplicare a obligației de debarcare, Regulamentul (CE) nr. 850/98 al Consiliului pentru conservarea resurselor de pescuit prin măsuri tehnice de protecție a puietului de organisme marine ar trebui modificat prin impunerea obligației ca toate capturile neintenționate de organisme marine care fac obiectul obligației de debarcare și care depășesc regulile privind componența capturilor să fie debarcate și scăzute din cotele alocate, prin înlocuirea dimensiunilor minime de debarcare pentru organismele marine care fac obiectul obligației de debarcare cu dimensiuni minime de referință pentru conservare și prin impunerea obligației ca toate capturile neintenționate de organisme marine care depășesc dispozițiile privind capturile accidentale în anumite zone, în anumite perioade și pentru anumite tipuri de unelte să fie debarcate și scăzute din cotele alocate. (4) În plus, în vederea asigurării securității juridice, ar trebui modificate dispozițiile referitoare la închiderea unei zone în scopul protejării puietului de eglefin din diviziunea ICES VIb. (5) În vederea asigurării punerii în aplicare a obligației de debarcare, Regulamentul (CE) nr. 2187/2005 al Consiliului pentru conservarea, prin măsuri tehnice, a resurselor halieutice din Marea Baltică și strâmtorile Belts și Sound, de modificare a Regulamentului (CE) nr. 1434/98 și de abrogare a Regulamentului (CE) nr. 88/98 ar trebui modificat prin impunerea obligației ca toate capturile neintenționate de organisme marine care fac obiectul obligației de debarcare din Marea Baltică și care depășesc regulile privind componența capturilor să fie debarcate și scăzute din cotele alocate, prin înlocuirea dimensiunilor minime de debarcare pentru organismele marine care fac obiectul obligației de debarcare cu dimensiunile de referință pentru conservare și prin interzicerea capturării somonului și a păstrăvului de mare în anumite perioade și în anumite zone, cu excepția capturării cu îngrăditură de năvoade. (6) În vederea asigurării punerii în aplicare a obligației de debarcare, Regulamentul (CE) nr. 1967/2006 al Consiliului privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1624/94 ar trebui modificat prin înlocuirea dimensiunilor minime de debarcare pentru organismele marine care fac obiectul obligației de debarcare cu dimensiuni minime de referință pentru conservare, fără a se submina conceptul existent de dimensiuni minime de capturare și punerea în aplicare a acestuia, precum și prin eliminarea normelor care reglementează pescuitul de pește mic din specia sardinelor, care nu mai sunt relevante odată cu punerea în aplicare a obligației de debarcare, deoarece toate capturile de acest tip trebuie evitate în măsura posibilului, iar capturile neintenționate trebuie debarcate, fără însă a mai fi utilizate pentru consum uman. (7) În vederea asigurării punerii în aplicare a obligației de debarcare, Regulamentul (CE) nr. 1098/2007 al Consiliului de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective ar trebui modificat prin impunerea obligației ca toate capturile neintenționate de cod să fie debarcate și scăzute din cotele alocate atunci când pescuitul s-a realizat cu paragate flotante, cu setci, cu plase de încurcare și cu setci cu sirec în anumite zone și în anumite perioade. (8) În vederea asigurării punerii în aplicare a obligației de debarcare, Regulamentul (CE) nr. 254/2002 al Consiliului de stabilire a măsurilor aplicabile în 2002 pentru reconstituirea rezervelor de cod în Marea Irlandei (diviziunea ICES VIIa) ar trebui modificat prin impunerea obligației ca, în cazul activităților de pescuit cu traul de scoică pieptăn, toate capturile neintenționate de organisme marine care fac obiectul obligației de debarcare și depășesc procentajele permise de capturi accidentale să fie debarcate și scăzute din cotele alocate. (9) În vederea asigurării punerii în aplicare a obligației de debarcare, Regulamentul (CE) nr. 2347/2002 al Consiliului de stabilire a cerințelor specifice de acces și a condițiilor asociate care se aplică pescuitului rezervelor de specii de adâncime ar trebui modificat prin impunerea obligației ca toate capturile de specii de adâncime să fie debarcate și scăzute din cotele alocate. (10) În vederea asigurării punerii în aplicare a obligației de debarcare, Regulamentul (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 ar trebui modificat pentru a asigura monitorizarea obligației de debarcare. În acest scop, în cazul activităților de pescuit care fac obiectul unei obligații de debarcare ar trebui să se aplice autorizații de pescuit, datele privind capturile din toate speciile trebuie înregistrate, fără să existe prag de greutate, datele privind capturile inferioare dimensiunilor minime de referință pentru conservare ar trebui înregistrate separat, ar trebui să se aplice o marjă de toleranță mai ridicată pentru estimările capturilor mici din jurnalele de bord și declarațiile de transbordare, având în vedere dificultatea stabilirii cantității exacte a capturilor mici la bordul unei nave de pescuit, ar trebui stabilite reguli privind monitorizarea electronică la distanță pentru înregistrarea datelor destinate monitorizării obligației de debarcare pe mare, ar trebui instituite reguli privind stocarea separată a capturilor și controlul punerii pe piață al capturilor inferioare dimensiunilor minime de referință pentru conservare și ar trebui definite condițiile pentru utilizarea observatorilor însărcinați cu controlul în scopuri de monitorizare. (11) Întrucât capturile aruncate înapoi în mare reprezintă o risipă considerabilă și afectează exploatarea durabilă a resurselor biologice marine și ecosistemele marine și întrucât respectarea generalizată de către operatori a obligației de debarcare este esențială pentru succesul acesteia, încălcarea obligației de debarcare ar trebui definită drept infracțiune gravă. Introducerea obligației de debarcare în combinație cu anumite flexibilități interanuale în ceea ce privește cotele face necesară ajustarea normelor în materie de deducere a cotelor și de efort. (12) Regulamentele (CE) nr. 850/98, (CE) nr. 2187/2005, (CE) nr. 1967/2006, (CE) nr. 1098/2007, (CE) nr. 254/2002, (CE) nr. 2347/2002 și (CE) nr. 1224/2009 ale Consiliului ar trebui modificate în consecință. (13) Regulamentul (CE) nr. 1434/98 al Consiliului de specificare a condițiilor în care heringul poate fi descărcat la țărm în scopuri industriale, altele decât consumul uman direct ar trebui abrogat, deoarece regulile privind componența capturilor și restricțiile aferente privind utilizarea heringului din regulamentul respectiv nu mai sunt relevante în condițiile punerii în aplicare a obligației de debarcare, întrucât toate cantitățile de hering capturat ar trebui debarcate și scăzute din cotele alocate, iar toate capturile de hering inferioare dimensiunii minime de referință pentru conservare ar trebui utilizate pentru alte scopuri decât consumul uman, ADOPTĂ PREZENTUL REGULAMENT: CAPITOLUL 1 Măsuri tehnice Articolul 1 Modificări ale Regulamentului (CE) nr. 850/98 Regulamentul (CE) nr. 850/98 se modifică după cum urmează: (1) La articolul 3 se adaugă următoarea literă (i): „(i) Capturi neintenționate înseamnă capturi accidentale de organisme marine a căror pescuire este interzisă în circumstanțele relevante.” (2) Articolul 4 se modifică după cum urmează: (a) La alineatul (1) se adaugă următorul paragraf: „Se interzice pescuitul oricărei specii enumerate în anexele I-V cu o plasă a cărei dimensiune a ochiurilor nu este prevăzută în anexele respective pentru specia în cauză.” (b) La alineatul (4) litera (a) se adaugă următorul paragraf: „Prin derogare de la primul paragraf, debarcările nu sunt interzise atunci când condițiile stabilite în anexa X nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (c) La alineatul (4) litera (b) se adaugă următorul paragraf: „Prin derogare de la primul paragraf, debarcările nu sunt interzise atunci când condițiile stabilite în anexele I-V nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (d) La alineatul (5) litera (a) se adaugă următorul paragraf: „În cazul organismelor marine care fac obiectul obligației de debarcare stabilite la articolul 15 din Regulamentul (UE) [xxxx], cantitățile păstrate la bord sau transbordate, conform mențiunii din primul paragraf, includ toate organismele marine capturate.” (3) La articolul 5 alineatul (1) se adaugă următorul paragraf: „În cazul organismelor marine care fac obiectul obligației de debarcare stabilite la articolul 15 din Regulamentul (UE) [xxxx], cantitățile aflate la bord după sortare sau după debarcare, conform mențiunii din primul paragraf, includ toate organismele marine capturate.” (4) La articolul 7 alineatul (5) se adaugă următorul paragraf: „Primul paragraf nu se aplică în cazurile în care crustaceele din specia Pandalus fac obiectul obligației de debarcare stabilite la articolul 15 din Regulamentul (UE) [xxxx]. Cu toate acestea, se interzice pescuitul crustaceelor în cauză cu plase menționate în primul paragraf care nu sunt echipate în conformitate cu paragraful respectiv. Capturile neintenționate realizate cu astfel de plase sunt debarcate și scăzute din cotele alocate.” (5) La articolul 10se adaugă următorul paragraf: „Prin derogare de la primul paragraf litera (b), păstrarea la bord și debarcarea nu sunt interzise atunci când procentajul minim de moluște bivalve nu poate fi atins din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (6) Articolul 11 se modifică după cum urmează: La alineatul (1) litera (a) se adaugă următorul paragraf: „Prin derogare de la litera (a) din primul paragraf, utilizarea sau deținerea la bord a plaselor fixate pe fundul mării în care peștii se prind în branhii, a plaselor încolăcite sau a năvoadelor cu matiță nu este interzisă atunci când condițiile stabilite la litera (a) menționată nu pot fi îndeplinite din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (7) La articolul 12 alineatul (1) se adaugă următorul paragraf: „În cazul organismelor marine care fac obiectul obligației de debarcare stabilite la articolul 15 din Regulamentul (UE) [xxxx], organismele marine păstrate la bord după sortare sau la debarcare, conform mențiunii din primul paragraf, includ toate organismele marine capturate.” (8) Articolul 15 se înlocuiește cu următorul text: „Articolul 15 1. Organismele marine capturate în plus față de procentajele specificate la articolul 20 alineatul (2), articolul 21 alineatul (2), articolul 22 alineatul (2) litera (b), articolul 27 alineatul (2), articolul 29d alineatul (5) litera (d), articolul 29d alineatul (6) litera (d), articolul 29d alineatul (7) litera (c), articolul 29g alineatul (2), articolul 34b alineatul (3) litera (c) și articolul 34b alineatul (11), precum și în anexele I-VII, X și XI și care nu fac obiectul obligației de debarcare stabilite la articolul 15 din Regulamentul (UE) [xxxx] nu sunt debarcate, ci sunt returnate în mare înainte de fiecare debarcare. 2. Organismele marine capturate în plus față de procentajele specificate la articolul 20 alineatul (2), articolul 21 alineatul (2), articolul 22 alineatul (2) litera (b), articolul 27 alineatul (2), articolul 29d alineatul (5) litera (d), articolul 29d alineatul (6) litera (d), articolul 29d alineatul (7) litera (c), articolul 29g alineatul (2), articolul 34b alineatul (3) litera (c) și articolul 34b alineatul (11), precum și în anexele I-VII, X și XI și care fac obiectul obligației de debarcare stabilite la articolul 15 din Regulamentul (UE) [xxxx] sunt debarcate și scăzute din cotele alocate. 3. Înainte de a începe pescuitul în orice zonă de gestionare cu ocazia unei anumite ieșiri în larg, comandantul navelor de pescuit se asigură că dispune de suficiente cote pentru rezervele care fac obiectul unor limite de capturare care să acopere componența probabilă a capturilor din aceste rezerve și procentajele permise în cursul respectivei ieșiri în larg.” (9) Articolul 17 se modifică după cum urmează: Un organism marin este subdimensionat dacă dimensiunile sale sunt mai mici decât dimensiunile minime de referință pentru conservare specificate în anexa XII pentru speciile și zona geografică corespunzătoare.” (10) Articolul 19 se înlocuiește cu următorul text: „Articolul 19 1. Organismele marine subdimensionate care aparțin unei specii care nu face obiectul obligației de debarcare stabilite la articolul 15 din Regulamentul (UE) [xxxx] nu sunt păstrate la bord, transbordate, descărcate, transportate, depozitate, vândute, expuse sau oferite spre vânzare, ci sunt returnate imediat în mare. 2. Organismele marine subdimensionate care aparțin unei specii care face obiectul obligației de debarcare stabilite la articolul 15 din Regulamentul (UE) [xxxx] sunt păstrate la bord, debarcate și scăzute din cotele alocate. Acestea nu sunt vândute, expuse sau oferite spre vânzare pentru consum uman.” (11) La articolul 20 se adaugă următorul alineat (4): „4. În cazul în care heringul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin alineatul (1) din prezentul articol. Cu toate acestea, se interzice pescuitul speciei în cauză în zonele geografice și în perioadele menționate în alineatul respectiv. Capturile neintenționate de hering sunt debarcate și scăzute din cotele alocate.” (12) La articolul 20a se adaugă următorul paragraf: „În cazul în care heringul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de debarcare sau păstrare la bord stabilită prin primul paragraf din prezentul articol. Cu toate acestea, se interzice pescuitul speciei în cauză în zona geografică și în perioadele menționate în paragraful respectiv. Capturile neintenționate de hering sunt debarcate și scăzute din cotele alocate.” (13) La articolul 21 se adaugă următorul alineat (3): „3. În cazul în care șprotul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin alineatul (1) din prezentul articol. Cu toate acestea, se interzice pescuitul speciei în cauză în zonele geografice și în perioadele menționate în alineatul respectiv. Capturile neintenționate de șprot sunt debarcate și scăzute din cotele alocate.” (14) La articolul 22 alineatul (1) se adaugă următorul paragraf: „În cazul în care macroul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin primul paragraf din prezentul alineat. Cu toate acestea, se interzice pescuitul speciei în cauză în zona geografică menționată în paragraful respectiv. Capturile neintenționate de macrou sunt debarcate și scăzute din cotele alocate.” (15) La articolul 23 alineatul (1) se adaugă următorul paragraf: „În cazul în care hamsia face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin primul paragraf din prezentul alineat. Cu toate acestea, se interzice pescuitul speciei în cauză cu uneltele de pescuit și în zonele geografice menționate în paragraful respectiv. Capturile neintenționate de hamsie sunt debarcate și scăzute din cotele alocate.” (16) La articolul 27 se adaugă următorul alineat (3): „3. În cazul în care merluciul norvegian face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin alineatul (1) din prezentul articol. Cu toate acestea, se interzice pescuitul speciei în cauză cu uneltele de pescuit și în zona geografică menționată în alineatul respectiv. Capturile neintenționate de merluciu norvegian sunt debarcate și scăzute din cotele alocate.” (17) La articolul 29a alineatul (1) se adaugă următorul paragraf: „În cazul în care peștele lance face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de debarcare sau păstrare la bord stabilită prin primul paragraf din prezentul alineat. Cu toate acestea, se interzice pescuitul speciei în cauză în zona geografică menționată în paragraful respectiv. Capturile neintenționate de pește lance sunt debarcate și scăzute din cotele alocate.” (18) Articolul 29c se înlocuiește cu următorul text: „Articolul 29c Caseta pentru eglefin din Rockall în subzona ICES VI 1. Orice activitate de pescuit, cu excepția celui cu paragate, este interzisă în zonele delimitate prin unirea secvențială cu loxodrome a următoarelor coordonate, care sunt măsurate în conformitate cu sistemul WGS84: – 57o00' N, 15o00' W – 57o00' N, 14o00' W – 56o30' N, 14o00' W – 56o30' N, 15o00' W – 57o00' N, 15o00' W.” (19) Articolul 29d se modifică după cum urmează: (a) La alineatul (3) se adaugă următorul paragraf: „În cazul în care peștii sau cochiliaceele menționate la litera (b) din primul paragraf fac obiectul obligației de debarcare stabilite la articolul 15 din Regulamentul (UE) [xxxx], condiția stabilită la litera (b) menționată este înlocuită cu condiția ca acești pești sau aceste cochiliacee să nu fie capturate intenționat. Capturile neintenționate de astfel de pești sau cochiliacee sunt debarcate și scăzute din cotele alocate.” (b) La alineatul (4) se adaugă următorul paragraf: „În cazul în care peștii menționați la litera (b) din primul paragraf fac obiectul obligației de debarcare stabilite la articolul 15 din Regulamentul (UE) [xxxx], condiția stabilită la litera (b) menționată este înlocuită cu condiția ca acești pești să nu fie capturați intenționat. Capturile neintenționate de astfel de pești sunt debarcate și scăzute din cotele alocate.” (20) La articolul 29e alineatul (2) se adaugă următorul paragraf: „În cazul în care peștii menționați la litera (b) din primul paragraf fac obiectul obligației de debarcare stabilite la articolul 15 din Regulamentul (UE) [xxxx], condiția stabilită la litera (b) menționată este înlocuită cu condiția ca acești pești să nu fie capturați intenționat. Capturile neintenționate de astfel de pești sunt debarcate și scăzute din cotele alocate.” (21) La articolul 29f, se inserează următorul alineat (1a): „1a. În cazul în care mihalțul-de-mare albastru face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord stabilită prin alineatul (1) din prezentul articol. Cu toate acestea, în perioada și în zonele menționate în alineatul respectiv, se interzice pescuitul speciei în cauză. Capturile neintenționate de mihalț‑de-mare albastru sunt debarcate și scăzute din cotele alocate.” (22) La articolul 32 alineatul (2) se adaugă următorul paragraf: „În cazul organismelor marine care fac obiectul obligației de debarcare menționate la articolul 15 din Regulamentul (UE) [xxxx], captura care poate fi păstrată la bord în mod legal, astfel cum se menționează la litera (b) punctul (i) din primul paragraf al prezentului articol, include toate organismele marine capturate.” (23) Articolul 35 se elimină. (24) Anexele se modifică în conformitate cu anexa I la prezentul regulament. Articolul 2 Modificări ale Regulamentului (CE) nr. 2187/2005 Regulamentul (CE) nr. 2187/2005 se modifică după cum urmează: (1) La articolul 2se adaugă următoarea literă (p): „(o) «Capturi neintenționate» înseamnă capturi accidentale de organisme marine a căror pescuire este interzisă în circumstanțele relevante.” (2) Articolul 3 se modifică după cum urmează: (a) La alineatul (1) se adaugă următorul paragraf: „Se interzice pescuitul oricărei specii enumerate în anexele I-V cu o plasă a cărei dimensiune a ochiurilor nu este prevăzută în anexele respective pentru specia în cauză.” (b) La alineatul (3) se adaugă următorul paragraf: „Prin derogare de la primul paragraf, păstrarea la bord și debarcarea nu sunt interzise atunci când condițiile stabilite în paragraful respectiv nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (c) La alineatul (6) se adaugă următorul paragraf: „Prin derogare de la primul paragraf, debarcările nu sunt interzise atunci când condițiile stabilite în paragraful respectiv nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate. ” (3) Articolul 4 se modifică după cum urmează: (a) La alineatul (1) se adaugă următorul paragraf: „În cazul organismelor marine care fac obiectul obligației de debarcare stabilite la articolul 15 din Regulamentul (UE) [xxxx], cantitățile păstrate la bord după sortare sau debarcate, conform mențiunii din primul paragraf, includ toate organismele marine capturate.” (b) La alineatul (2) se adaugă următorul paragraf: „În cazul organismelor marine care fac obiectul obligației de debarcare menționate la articolul 15 din Regulamentul (UE) [xxxx], cantitățile păstrate la bord, conform mențiunii din primul paragraf, includ toate organismele marine capturate.” (4) Articolul 12 se înlocuiește cu următorul text: „Articolul 12 Atingerea procentajelor necesare ale capturilor „1. Capturile neintenționate de organisme marine care depășesc procentajele permise specificate în anexele II și III și care fac obiectul obligației de debarcare stabilite la articolul 15 din Regulamentul (UE) [xxxx] sunt debarcate și scăzute din cotele alocate. 2. Înainte de a începe pescuitul în orice zonă de gestionare cu ocazia unei anumite ieșiri în larg, comandantul oricărei nave de pescuit se asigură că dispune de cote suficiente pentru rezervele care fac obiectul unor limite de capturare care să acopere componența probabilă a capturilor din aceste rezerve și procentajele prevăzute în anexele II și III. 3. Capturile de organisme marine care depășesc procentajele permise în temeiul anexelor II și III și care nu fac obiectul obligației de debarcare stabilite la articolul 15 din Regulamentul [xxxx] nu pot fi debarcate, ci sunt returnate în mare înainte de fiecare debarcare.” (5) Articolul 14 alineatul (1) se modifică după cum urmează: „1. Un organism marin este considerat subdimensionat dacă dimensiunile sale sunt mai mici decât dimensiunile minime de referință pentru conservare specificate în anexa IV pentru speciile și zona geografică corespunzătoare.” (6) Articolul 15 se modifică după cum urmează: (a) Alineatul (1) se înlocuiește cu următorul text: „1. Organismele marine subdimensionate care aparțin unei specii care nu face obiectul obligației de debarcare stabilite la articolul 15 din Regulamentul (UE) [xxxx] nu sunt păstrate la bord, transbordate, descărcate, transportate, depozitate, vândute, expuse sau oferite spre vânzare, ci sunt returnate imediat în mare.” (b) Se introduce următorul alineat (3): „3. Organismele marine subdimensionate care aparțin unei specii care face obiectul obligației de debarcare stabilite la articolul 15 din Regulamentul (UE) [xxxx] sunt păstrate la bord, debarcate și scăzute din cotele alocate. Acestea nu sunt vândute, expuse sau oferite spre vânzare pentru consum uman.” (7) Articolul 17 se modifică după cum urmează: (a) La alineatul (1) se adaugă următorul paragraf: „În cazul în care somonul (Salmo salar) sau păstrăvul de mare (Salmo trutta) face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord a speciilor respective stabilită prin primul paragraf din prezentul articol. Cu toate acestea, se interzice pescuitul speciilor în cauză în zonele geografice și în perioadele menționate în paragraful respectiv. Capturile neintenționate de somon (Salmo salar) sau de păstrăv de mare (Salmo trutta) sunt debarcate și scăzute din cotele alocate.” (b) La alineatul (3) se adaugă următorul paragraf: „3. Prin derogare de la alineatele (1) și (3), sunt permise păstrarea la bord și pescuitul somonului (Salmo salar) și a păstrăvului de mare (Salmo trutta) cu îngrăditură de năvoade.” (8) Anexele se modifică în conformitate cu anexa II la prezentul regulament. Articolul 3 Modificări ale Regulamentului (CE) nr. 1967/2006 Regulamentul (CE) nr. 1967/2006 se modifică după cum urmează: (1) La articolul 2se adaugă următorul punct (18): „(18) «Capturi neintenționate» înseamnă capturi accidentale de organisme marine a căror pescuire este interzisă în circumstanțele relevante.” (2) Articolul 15 se modifică după cum urmează: (a) Alineatul (1) se înlocuiește cu următorul text: „1. Se interzice pescuitul organismelor marine care aparțin speciilor enumerate în anexa III și sunt mai mici decât dimensiunea minimă de referință pentru conservare precizată în anexa respectivă pentru speciile relevante (denumite în continuare «organisme marine subdimensionate»). Capturile neintenționate de organisme marine subdimensionate care fac obiectul obligației de debarcare stabilite la articolul 15 din Regulamentul (UE) [xxxx] sunt păstrate la bord și debarcate. Acestea nu sunt vândute, expuse sau oferite spre vânzare pentru consum uman. Capturile neintenționate de organisme marine subdimensionate care nu fac obiectul obligației de debarcare stabilite la articolul 15 din Regulamentul (UE) [xxxx] nu sunt păstrate la bord, transbordate, debarcate, transferate, stocate, vândute, expuse sau oferite spre vânzare.” (b) Alineatul (3) se elimină. (3) Articolul 16 alineatul (1) se înlocuiește cu următorul text: „1. Prin derogare de la articolul 15 alineatul (1), organismele marine subdimensionate pot fi pescuite, păstrate la bord, transbordate, debarcate, transferate, stocate, expuse sau oferite spre vânzare vii în scopul repopulării directe sau al transplantării cu permisiunea și sub autoritatea statului membru unde au loc astfel de activități.” (4) Anexele se modifică în conformitate cu anexa III la prezentul regulament. Articolul 4 Modificări ale Regulamentului (CE) nr. 1098/2007 Regulamentul (CE) nr. 1098/2007 se modifică după cum urmează: (1) La articolul 3se adaugă următoarea literă (g): „(g) Capturi neintenționate înseamnă capturi accidentale de organisme marine a căror pescuire este interzisă în circumstanțele relevante.” (2) La articolul 8 alineatul (2) se adaugă următorul paragraf: „În cazul în care codul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord, astfel cum a fost stabilită prin primul paragraf. Cu toate acestea, se interzice pescuitul speciei în cauză cu paragate flotante în zonele geografice și în perioadele menționate la alineatul (1). Capturile neintenționate de cod sunt debarcate și scăzute din cotele alocate.” (3) La articolul 9 alineatul (3) se adaugă următorul paragraf: „În cazul în care codul face obiectul obligației de debarcare stabilite la articolul 15 din Regulamentul (UE) [xxxx], nu se aplică interdicția de păstrare la bord, astfel cum a fost stabilită prin primul paragraf. Cu toate acestea, se interzice pescuitul speciei în cauză cu tipurile de unelte menționate la alineatul (2) în zonele geografice și în perioada menționată la alineatul (1). Capturile neintenționate de cod sunt debarcate și scăzute din cotele alocate.” Articolul 5 Modificări ale Regulamentului (CE) nr. 254/2002 Regulamentul (CE) nr. 254/2002 se modifică după cum urmează: (1) La articolul 3 alineatul (1) se adaugă următorul paragraf: „Prin derogare de la primul paragraf, debarcările nu sunt interzise atunci când condițiile stabilite în paragraful respectiv nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” (2) La articolul 4 se adaugă următorul paragraf: „Prin derogare de la primul paragraf, debarcările nu sunt interzise atunci când condițiile stabilite în paragraful respectiv nu pot fi respectate din cauza capturilor neintenționate de organisme marine care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” Articolul 6 Modificări ale Regulamentului (CE) nr. 2347/2002 Regulamentul (CE) nr. 2347/2002 se modifică după cum urmează: (1) La articolul 2 se adaugă următoarea literă (f): „(f) «Capturi neintenționate» înseamnă capturi accidentale de organisme marine a căror pescuire este interzisă în circumstanțele relevante.” (2) La articolul 3 alineatul (1), paragraful al doilea se înlocuiește cu următorul text: „Se interzice navelor de pescuit care nu dețin un permis de mare largă să pescuiască specii de adâncime care depășesc 100 kg la fiecare ieșire în larg. Capturile de specii de adâncime care depășesc 100 kg realizate de astfel de nave nu sunt păstrate la bord, transbordate sau debarcate. „Prin derogare de la paragraful al doilea, păstrarea la bord, transbordarea și debarcarea nu sunt interzise atunci când limita de 100 kg stabilită prin paragraful respectiv este depășită din cauza capturilor neintenționate de specii de adâncime care fac obiectul obligației de debarcare stabilite la articolul 15 din Regulamentul (UE) [xxxx]. Aceste capturi neintenționate sunt debarcate și scăzute din cotele alocate.” CAPITOLUL 2 Măsuri de control Articolul 7 Modificări ale Regulamentului (CE) nr. 1224/2009 Regulamentul (CE) nr. 1224/2009 se modifică după cum urmează: (1) Articolul 7 alineatul (1) se modifică după cum urmează: (a) Litera (e) se înlocuiește cu următorul text: „(e) o obligație de debarcare într-o parte din activitățile de pescuit sau în toate activitățile de pescuit, conform celor menționate la articolul 15 din Regulamentul (UE) [xxxx].” (b) Se introduce următoarea literă (f): „(f) altor situații prevăzute în legislația comunitară.” (2) Articolul 14 se modifică după cum urmează: (a) Alineatul (1) se înlocuiește cu următorul text: „1. Fără a aduce atingere dispozițiilor specifice din planurile multianuale, comandanții navelor de pescuit din Uniune cu o lungime totală de cel puțin 10 metri țin un jurnal de pescuit privind operațiunile lor, indicând în mod specific toate cantitățile din fiecare specie capturate și stocate la bord.” (b) La alineatul (2), litera (f) se înlocuiește cu următorul text: „(f) cantitățile estimate din fiecare specie în kilograme de greutate în viu sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (c) Alineatul (3) se înlocuiește cu următorul text: „Marja de toleranță permisă în estimările înregistrate în jurnalul de pescuit cu privire la cantitățile în kilograme de pește păstrate la bord este de 10 % pentru toate speciile. În cazul în care, pentru una sau pentru mai multe specii, captura totală respectivă este mai mică de 50 de kilograme, marja de toleranță permisă este de 20 %.” (d) Alineatul (4) se înlocuiește cu următorul text: „4. Comandanții navelor de pescuit din Uniune înregistrează, de asemenea, în jurnalul de pescuit toate estimările de capturi aruncate înapoi în mare pentru orice specie.” (3) La articolul 17 alineatul (1), literele (e) și (f) se înlocuiesc cu următorul text: „(e) cantitățile din fiecare specie înregistrate în jurnalul de pescuit, inclusiv, ca element separat, cele inferioare dimensiunii minime de referință pentru conservare; (f) cantitățile din fiecare specie care urmează să fie debarcate sau transbordate, inclusiv, ca element separat, cele inferioare dimensiunii minime de referință pentru conservare;” (4) Articolul 21 se modifică după cum urmează: (a) Alineatul (1) se înlocuiește cu următorul text: „1. Fără a aduce atingere dispozițiilor specifice din planurile multianuale, comandanții navelor din Uniune cu o lungime totală de cel puțin 10 metri implicați într-o operațiune de transbordare completează o declarație de transbordare, indicând în mod specific toate cantitățile din fiecare specie transbordată sau primită.” (b) La alineatul (2), litera (c) se înlocuiește cu următorul text: „(c) cantitățile estimate din fiecare specie în kilograme de greutate, defalcate după tipul de prezentare a produsului sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (c) Alineatul (3) se înlocuiește cu următorul text: „Marja de toleranță permisă în estimările înregistrate în declarația de transbordare cu privire la cantitățile în kilograme de pește transbordate aflate la bord este de 10 % pentru toate speciile. În cazul în care, pentru una sau pentru mai multe specii, captura totală respectivă este mai mică de 50 de kilograme, marja de toleranță permisă este de 20 %.” (5) La articolul 23 alineatul (2), litera (c) se înlocuiește cu următorul text: „(c) cantitățile din fiecare specie în kilograme de greutate, defalcate după tipul de prezentare a produsului sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (6) După articolul 25 se inserează următorul articol 25a: „Articolul 25a Monitorizarea electronică la distanță 1. Navele de pescuit care, în conformitate cu legislația Uniunii sau cu o decizie a unui stat membru, fac obiectul utilizării monitorizării electronice la distanță în scopul monitorizării respectării obligației de debarcare, astfel cum a fost aceasta stabilită la articolul 15 din Regulamentul (UE) [xxxx], au instalate dispozitivele care formează un sistem de monitorizare electronică la distanță. Sistemul respectiv asigură înregistrarea prin intermediul camerelor, în orice moment, a datelor privind activitățile de pescuit și activitățile aferente, inclusiv a prelucrării capturilor. 2. Navele de pescuit menționate la alineatul (1) sunt, de asemenea, echipate cu: (a) dispozitive amovibile de stocare a datelor aprobate de autoritățile competente, pe care sunt salvate în orice moment imaginile cu activitățile de pescuit; și (b) senzori atașați sistemelor ce acționează uneltele de pescuit și troliul sau tamburul plasei, care înregistrează toate mișcările aferente fixării și tractării uneltelor de pescuit. 3. Funcționarea sistemelor de monitorizare electronică la distanță instalate la bordul navelor de pescuit este în întregime automată, nu permite introducerea sau producerea de poziții false și nu poate fi modificată manual. 4. Statele membre se asigură că au capacitatea tehnică de a analiza și de a utiliza cu eficacitate informațiile furnizate de sistemul de monitorizare electronică la distanță. 5. Comisia este împuternicită să adopte acte delegate în conformitate cu articolul 119a în ceea ce privește: (a) datele care trebuie înregistrate și prelucrate de sistemele de monitorizare electronică la distanță; (b) responsabilitățile comandanților în ceea ce privește sistemele de monitorizare electronică la distanță; (c) măsurile care trebuie luate în caz de defecțiuni tehnice sau de nefuncționare a sistemelor electronice de monitorizare la distanță; (d) obligațiile de raportare ale statelor membre în ceea ce privește utilizarea sistemelor electronice de monitorizare la distanță. 6. Comisia stabilește, prin intermediul unor acte de punere în aplicare, norme detaliate cu privire la: (a) cerințele care trebuie îndeplinite de sistemele de monitorizare electronică la distanță; (b) specificațiile sistemelor de monitorizare electronică la distanță; (c) măsurile de control pe care trebuie să le adopte statul membru de pavilion; (d) accesul Comisiei la datele provenite de la sistemele de monitorizare electronică la distanță. Actele de punere în aplicare respective se adoptă în conformitate cu procedura de examinare menționată la articolul 119 alineatul (2).” (7) Articolul 33 se modifică după cum urmează: (a) La alineatul (2), litera (a) se înlocuiește cu următorul text: „(a) pentru cantitățile din fiecare stoc sau grup de stocuri care fac obiectul dispozițiilor privind capturilor totale admisibile (TAC) sau al cotelor debarcate în cursul lunii precedente, inclusiv, ca informație separată, cele inferioare dimensiunii minime de referință pentru conservare; și” (b) Alineatul (6) se înlocuiește cu următorul text: „6. Capturile efectuate în cadrul cercetării științifice și apoi comercializate sau vândute, inclusiv, dacă este cazul, cele inferioare dimensiunii minime de referință pentru conservare aplicabile se scad din cota aplicabilă statului membru de pavilion în măsura în care acestea depășesc 2 % din cotele vizate. Articolul 12 alineatul(2) din Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului[15] nu se aplică ieșirilor în larg pentru cercetare științifică pe parcursul cărora sunt efectuate astfel de capturi.” (8) Se inserează următoarele articole 49a, 49b și 49c: „Articolul 49 a Stocarea separată a capturilor inferioare dimensiunilor minime de referință pentru conservare 1. Toate capturile inferioare dimensiunilor minime de referință pentru conservare care sunt păstrate la bordul unei nave de pescuit din Uniune sunt plasate în cutii, compartimente sau recipiente, fiecare stoc fiind păstrat separat, astfel încât să poată fi identificate separat față de alte cutii, compartimente sau recipiente. 2. Se interzice păstrarea la bordul unei nave de pescuit din Uniune a oricărei cantități de capturi inferioare dimensiunii minime de referință pentru conservare împreună cu orice alte produse pescărești. 3. Alineatele (2) și (3) nu se aplică: – în cazul în care captura conține în proporție de peste 80 % merluciu norvegian și pește lance destinate altor tipuri de consum decât cel uman sau una ori mai multe dintre următoarele specii: – macrou; – hering; – stavrid negru; – putasu; – caproide; – hamsie; – argentină; – sardină; – șprot. – navelor de pescuit cu o lungime totală mai mică de 12 metri, în cazul în care capturile inferioare dimensiunilor minime de referință pentru conservare au fost sortate, cântărite și înregistrate în jurnalul de bord. 4. Pentru cazurile menționate la alineatul (3), statele membre monitorizează componența capturii prin eșantionare.” „Articolul 49b Norma de minimis Statele membre se asigură că acele capturi care intră sub incidența exceptării de minimis menționate la articolul 15 alineatul (5) litera (c) din Regulamentul (UE) [xxxx] nu depășesc procentajul exceptării, astfel cum a fost acesta stabilit în măsura relevantă a Uniunii.” „Articolul 49c Debarcarea capturilor inferioare dimensiunilor minime de referință pentru conservare În cazurile în care sunt debarcate capturi inferioare dimensiunilor minime de referință pentru conservare, autoritățile competente se asigură că acestea sunt stocate într-un mod prin care să poată fi deosebite de produsele pescărești destinate consumului uman.” (9) La articolul 56, alineatul (1) se înlocuiește cu următorul text: „1. Fiecare stat membru este responsabil pentru controlul pe teritoriul său al aplicării normelor politicii comune în domeniul pescuitului în toate etapele comercializării produselor pescărești și de acvacultură, de la prima vânzare până la vânzarea cu amănuntul, incluzând transportul. Statele membre se asigură în special că utilizarea produselor pescărești inferioare dimensiunii minime de referință pentru conservare aplicabile care fac obiectul unei obligații de debarcare conform articolului 15 din Regulamentul (UE) [xxxx] este limitată la alte scopuri decât consumul uman direct.” (10) La articolul 58 alineatul (5), litera (e) se înlocuiește cu următorul text: „(e) cantitățile din fiecare specie în kilograme de greutate netă sau, după caz, după numărul de indivizi, inclusiv, ca informație separată, cantitățile sau indivizii inferiori dimensiunii minime de referință pentru conservare aplicabile;” (11) La articolul 64, alineatul (1) se modifică după cum urmează: (a) Litera (f) se înlocuiește cu următorul text: „(f) cantitățile din fiecare specie în kilograme de greutate, defalcate după tipul de prezentare a produsului sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (b) Se introduce următoarea literă (ha): „(ha) dacă este cazul, destinația produselor pescărești inferioare dimensiunii minime de referință pentru conservare aplicabile a căror utilizare este limitată în conformitate cu articolul 15 din Regulamentul (UE) [xxxx] la alte scopuri decât consumul uman direct.” (12) La articolul 66 alineatul (3), litera (e) se înlocuiește cu următorul text: „(e) cantitățile din fiecare specie în kilograme de greutate, defalcate după tipul de prezentare a produsului sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (13) La articolul 68 alineatul (5), litera (d) se înlocuiește cu următorul text: „(d) cantitățile, în kilograme de greutate, din fiecare specie transportată, defalcate după tipul de prezentare a produsului sau, după caz, după numărul de indivizi, inclusiv, sub forma unei intrări separate în jurnal, cantitățile sau indivizii inferiori dimensiunii minime de referință pentru conservare aplicabile;” (14) Se inserează următorul articol 73a: „Articolul 73a Observatorii de control pentru monitorizarea obligației de debarcare Fără a se aduce atingere articolului 73 alineatul (1), statele membre pot trimite observatori de control la bordul navelor de pescuit care arborează pavilionul lor, în vederea monitorizării activităților de pescuit în cazul cărora se aplică obligația de debarcare menționată la articolul 15 din Regulamentul (UE) [xxxx]. Articolul 73 alineatele (2)-(9) se aplică în cazul observatorilor de control respectivi. (15) La articolul 90 alineatul (1), litera (c) se înlocuiește cu următorul text: „(c) nerespectarea obligației de a aduce și a păstra la bordul navei de pescuit, precum și de a debarca orice capturi din specii care fac obiectul unei cote sau al obligației de debarcare menționate la articolul 15 din Regulamentul (UE) [xxxx], cu excepția cazului în care aducerea și păstrarea la bord și debarcarea acestor capturi ar intra în contradicție cu obligațiile prevăzute de normele politicii comune în domeniul pescuitului pentru activități de pescuit sau zone de pescuit în care se aplică aceste norme.” (16) La articolul 92, alineatul (1) se înlocuiește cu următorul text: „1. Statele membre aplică un sistem bazat pe puncte pentru încălcări grave, astfel cum se menționează la articolul 42 alineatul (1) litera (a) din Regulamentul (CE) nr. 1005/2008, și pentru încălcarea obligației de a aduce și păstra la bordul unei nave de pescuit, precum și de a debarca orice capturi de specii care fac obiectul unei cote sau a obligației de debarcare menționate la articolul 15 din Regulamentul (UE) [xxxx]; prin acest sistem, deținătorul unei licențe de pescuit primește un număr corespunzător de puncte în urma încălcării uneia dintre normele politicii comune în domeniul pescuitului.” (17) Articolul 105 se modifică după cum urmează: (a) La alineatul (2), tabelul se înlocuiește cu următorul text: ” Gradul de depășire a cotei raportat la debarcările permise || Factorul de multiplicare Până la 10 % || Depășire * 1,0 Peste 10 %, până la 20 % || Depășire * 1,2 Peste 20 %, până la 40 % || Depășire * 1,4 Peste 40 %, până la 50 % || Depășire * 1,8 Orice depășire suplimentară mai mare de 50% || Depășire * 2,0 ” (b) Alineatul (3) se înlocuiește cu următorul text: „3. Pe lângă factorii de multiplicare menționați la alineatul (2) și cu condiția ca depășirea să fie mai mare de 10 % din debarcările permise, se aplică un factor de multiplicare de 1,5 dacă: (1) un stat membru și-a depășit în mod repetat cota, alocația sau partea dintr-un stoc sau grup de stocuri în ultimii doi ani, iar aceste depășiri au făcut obiectul deducerilor, astfel cum se menționează la alineatul (2); (2) consultanța științifică, tehnică și economică disponibilă și, în special, rapoartele elaborate de CSTEP au stabilit că depășirea constituie o amenințare serioasă la adresa conservării stocurilor în cauză; sau (3) stocul face obiectul unui plan de gestionare.” (c) Alineatul (3a) se elimină; (18) Articolul 106 se modifică după cum urmează: (a) La alineatul (2), tabelul se înlocuiește cu următorul text: ” Gradul de depășire al cotei raportat la efortul de pescuit || Factorul de multiplicare Până la 10 % || Depășire * 1,0 Peste 10 %, până la 20 % || Depășire * 1,2 Peste 20 %, până la 40 % || Depășire * 1,4 Peste 40 %, până la 50 % || Depășire * 1,8 Orice depășire suplimentară mai mare de 50 % || Depășire * 2,0 ” (19) Se inserează următorul articol 119a: „Articolul 119a Exercitarea delegării 1. Se conferă Comisiei competența de a adopta acte delegate, sub rezerva condițiilor prevăzute în prezentul articol. 2. Delegarea de competențe menționată la articolul 25a alineatul (5) se conferă pentru o perioadă de timp nedeterminată. 3. Delegarea competențelor menționată la articolul 25a alineatul (5) poate fi revocată în orice moment de Parlamentul European sau de Consiliu. Decizia de revocare pune capăt delegării competențelor specificate în respectiva decizie. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere valabilității actelor delegate care sunt deja în vigoare. 4. De îndată ce adoptă un act delegat, Comisia îl notifică simultan Parlamentului European și Consiliului. 5. Un act delegat adoptat în temeiul articolului 25a alineatul (5) intră în vigoare doar dacă Parlamentul European sau Consiliul nu a formulat nicio obiecțiune în termen de două luni de la notificarea actului respectiv Parlamentului European și Consiliului sau dacă, înainte de expirarea acestui termen, atât Parlamentul European, cât și Consiliul au informat Comisia că nu au obiecțiuni. Termenul în cauză se prelungește cu 2 luni la inițiativa Parlamentului European sau a Consiliului.” CAPITOLUL 3 DISPOZIȚII FINALE Articolul 8 Abrogări Regulamentul (CE) nr. 14234/98 se abrogă. Trimiterile la regulamentul abrogat se interpretează ca trimiteri la prezentul regulament. Articolul 9 Intrarea în vigoare Prezentul regulament intră în vigoare în a [xxx] zi de la data publicării în Jurnalul Oficial al Uniunii Europene. Prezentul regulament se aplică de la … Prezentul regulament este obligatoriu în toate elementele sale și se aplică direct în statele membre. Adoptat la Bruxelles, Pentru Parlamentul European Pentru Consiliu Președintele Președintele [1] COM(2011) 425 final. Propunere de regulament al Parlamentului European și al Consiliului privind politica comună în domeniul pescuitului [2] http://ec.europa.eu/fisheries/reform/sec_2011_891_en.pdf [3] „Consiliul a remarcat și a aprobat intenția Comisiei de a revizui și, dacă este necesar, de a propune înlăturarea măsurilor de control și a măsurilor tehnice asociate în timp util, înainte de intrarea în vigoare a obligațiilor de debarcare” [4] JO L 125, 27.4.1998, p. 1. [5] JO L 78, 20.3.2013, p. 1. [6] JO L 349, 31.12.2005, p. 1. [7] JO L 409, 30.12.2006, p. 11. [8] JO L 248, 22.9.2007, p. 1. [9] JO L 191, 7.7.1998, p. 10. [10] JO L 41, 13.2.2002, p. 1. [11] JO L 351, 28.12.2002, p. 6. [12] JO L 343, 22.12.2009, p. 1. [13] SEC(2011) 891. [14] JO C , , p. . [15] JO L 60, 5.3.2008, p. 1.